40 Við hjá Húðfegrun óskum þér gleðilegs árs og þökkum samfylgdina á liðnu ári . Við höfum sett okkur ýmis markmið fyrir árið og hlökkum til að halda áfram að mæta þörfum viðskiptavina okkar . Nýtt ár – Ný markmið Margir hafa það að markmiði að minnka sentimetramálið á nýju ári . Af því tilefni viljum við hjá Húðfegrun leggja okkar af mörkum og kynna fyrir lesendum tvær meðferðir sem geta hjálpað til við að ná því markmiði . Þetta eru Húðþétting og Fitueyðing sem eru magnaðar meðferðir hvor um sig og virka einnig vel saman . Húðþétting Húðþétting er öflugasta og áhrifaríkasta meðferð sem býðst á markaðnum til að byggja upp og þétta slappa húð og vinna burt appelsínuhúð . Það sem gerir meðferðina einstaka er markviss og öflug útvarpsbylgjutækni ( e. radio frequency ) sem tryggir árangursríka og örugga uppbyggingu djúpt í undirlagi húðarinnar með náttúrulegum hætti . Í kjölfarið fer húðin að draga sig saman og slöpp húð þéttist . Hver er ávinningurinn af Húðþéttingu og hverjir nýta sér meðferðina ? Húðþétting lyftir slappri húð og þéttir hana . Hún vinnur einnig á hrukkum og er öflug lausn við húðslitum . Auk þess örvar hún kollagenframleiðslu húðarinnar og gefur þar með unglegra útlit . Húðþétting er áhrifarík og örugg meðferð . Bryndís Alma , framkvæmdastjóri Húðfegrunar , segir að hægt sé að framkvæma Húðþéttingu hvar sem er á líkamanum og í andlitinu . „ Bæði konur og karlar koma í Húðþéttingu . Sumir koma til að minnka magamálið en aðrir koma til að láta þétta kjálkalínuna eða þétta húð annars staðar á líkamanum . Meðferðin skilar almennt góðum árangri . “ Bryndís segir jafnframt að til að ná hámarksárangri sé viðskiptavinum ráðlagt að drekka vel af vatni samhliða meðferð . Hún mælir með því að koma í fjögur skipti til að ná sem bestum árangri . Tvær vikur þurfa að líða á milli meðferða . Þetta er því tilvalinn tími til að hefja meðferð í Húðþéttingu og ná árangri fyrir sumarið . Elínborg er 55 ára og nýtti sér Húðþéttingu nýverið „ Mér fannst húðin vera farin að slappast við kjálkalínuna og ákvað að panta mér viðtalstíma hjá Húðfegrun til að meta hvað væri hægt að gera fyrir mig . Ég fékk ráðgjöf hjá hjúkrunarfræðingi sem ráðlagði mér Húðþéttingu . Ég keypti fjóra tíma og fékk 15% magnafslátt . Drífa er 43 ára og lauk nýlega fjórðu meðferð í Húðþéttingu á upphandleggjum „ Ég ákvað að prófa Húðþéttingu vegna þess að húðin á upphandleggjunum var orðin tveimur númerum of stór . Ég kom í fyrstu tvær meðferðirnar með tveggja vikna millibili . Nokkrum vikum eftir aðra meðferðina tók ég eftir því að húðin hafði þést töluvert . Eftir þriðju og fjórðu meðferðina fannst mér ég losna við bjúg af upphandleggjunum og í kjölfarið þéttist húðin enn meira . Jakkar og peysur sitja nú mun betur og ég hlakka til að geta gengið í ermalausu næsta sumar . “ Fitueyðing er byltingarkennd húðmeðferð sem byggð er á nýjustu tækni á sviði náttúrulegrar fitueyðingar án skurðaðgerðar . Meðferðin skilar einstaklingum varanlegum árangri og er framkvæmd með þeim hætti að fitufrumur eru brotnar niður og þeim eytt fyrir fullt og allt . Það sem gerir Fitueyðingu einstaka er hljóðbylgjutækni ( e. ultrasound ) sem tryggir stórkostlegan langtímaárangur með náttúrulegum hætti . Hver er ávinningurinn af Fitueyðingu ? Árangurinn er sambærilegur við árangur af fitusogi með skurðaðgerð en það sem Fitueyðing hefur fram yfir fitusog er að þú getur farið í vinnu strax eftir meðferð . Meðferðin er þar að auki sársaukalaus , svo það er til mikils að vinna “ , segir Bryndís Alma að lokum . Hverjir nýta sér Fitueyðingu ? Bæði konur og karlar á ýmsum aldri nýta sér Fitueyðingu hjá Húðfegrun . Þau svæði sem oftast eru til vandræða hjá báðum kynjum , þrátt fyrir heilbrigt mataræði og heilbrigðan lífstíl , eru undirhaka , upphandleggir , læri , bak / mjaðmir og neðri magi . Ég ákvað að nýta mér Fitueyðingu hjá Húðfegrun vegna þess að þrátt fyrir að ég hafi bæði lést og styrkst , losnaði ég ekki við fitu á neðri maga , sem mér þótti hvimleitt . Meðferðin sjálf þótti mér mjög notaleg og ég fann aðeins fyrir yl á húðinni á meðan á henni stóð . Fitueyðing er framkvæmd með hljóðbylgjum ( e. ultrasound ) sem brjóta niður fitufrumur þannig að fitan eyðist hægt og rólega úr líkamanum í gegnum sogæðakerfið . Í kjölfar meðferðar minnkar ummál á meðferðarsvæði smám saman . Húðþétting er framkvæmd með útvarpsbylgjum ( e. radio frequency ) sem hita upp meðferðarsvæðið og leiða til þess að slöpp húð fer að draga sig saman . Í kjölfarið verður húð á meðferðarsvæði smám saman þéttari og stinnari . Báðar meðferðirnar eiga það sameiginlegt að þær stuðla að því að sentimetramálið minnkar . Bryndís segir hjúkrunarfræðinga Húðfegrunar meta hvor meðferðin henti hverjum einstaklingi . Í sumum tilfellum er einnig mælt með Húðþéttingu og Fitueyðingu samhliða , svo þétta megi húðina á svæðinu þar sem fitunni er eytt .